се окаже невъзможно осъществяването на практика на съответен контрол върху спазването и обезпечаването на самото спазване.
 Г. КОНТРОЛ НА ПРОИЗВОДИТЕЛИТЕ ИЗНОСИТЕЛИ
 (16)
 При упражняването на контрола във връзка със спазването на ангажимента Комисията провери информацията, която беше предоставена от посочените в съображение 5 по-горе двама производители износители и която беше от значение за ангажимента. Комисията извърши и проверки на място на тези производители износители. Посочените в съображения 17 — 27 констатации се отнасят до установените във връзка с Chint Solar и Sunny Energy проблеми, поради които Комисията е длъжна да оттегли приемането на ангажимента по отношение на тези двама производители износители.
 Д. ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА
 i) Chint Solar
 (17)
 Посочените в съображение 5, буква а) свързани с Chint Solar дружества в Съюза са извършили продажби на обхванатия продукт за независими клиенти в Съюза през 2013 и 2014 г. Тези продажби не бяха отчетени пред Комисията в предвидения в ангажимента срок. Едва при започването на проверката на място беше предоставен непълен отчет. Поради това Комисията заключи, че дружеството Chint Solar не е спазило задълженията си за отчитане.
 (18)
 Chint Solar е извършило продажби за Съюза и на модули, произведени от свързано дружество, което не е страна по ангажимента. Комисията проучи тази практика и заключи, че Chint Solar не е спазило задължението си да продава само модули, произведени от дружеството — страна по ангажимента.
 (19)
 Освен това един свързан производител на модули в Съюза е извършил продажби на тези продукти, наред с другото, за един от клиентите на Chint Solar или за клиенти, свързани с клиент на Chint Solar. Значителна част от тези продажби са извършени на цени под МВЦ. Комисията проучи този модел на търговия и заключи, че продажбите на цени под МВЦ за клиент на Chint Solar или за клиент, свързан с клиент на Chint Solar, представляват компенсаторно споразумение, както и че Chint Solar не е спазило задължението си по ангажимента да не сключва такива споразумения.
 (20)
 Освен това Chint Solar произвежда модули отчасти по споразумения на производител на оригинално оборудване (ПОО). При една група ПОО клиенти договорното споразумение позволява продажби за тази група клиенти за местоназначения във и извън Съюза. Chint Solar не предостави цялата информация, която Комисията смята за необходима за целите на контрола във връзка с изпълнението на ангажимента. По отношение на друга група ПОО клиенти при проверката на място беше установено, че поне в един случай модули са доставени както на членове на групата в Съюза, така и на такива извън Съюза.
 (21)
 Този модел на търговия води до риск от заобикаляне на мерките под формата на кръстосано компенсиране на МВЦ. Такъв би бил случаят, по-конкретно, ако модули са продадени на групи ПОО клиенти чрез свързано с Chint Solar дружество, което не е страна по ангажимента.
 (22)
 Комисията стигна до заключението, че установеният модел на търговия води до невъзможност за практическо осъществяване на контрола по отношение на ангажимента на Chint Solar.
 ii) Sunny Energy
 (23)
 Дружеството Sunny Energy е издало няколко търговски фактури за соларни модули, чиято номиналната стойност е в съответствие